CELEX: 32005R0521
Language: sl
Date: 2005-04-01 00:00:00
Title: Uredba Komisije (ES) št. 521/2005 z dne 1. aprila 2005 o izdaji trajnega dovoljenja za dodatek in začasnega dovoljenja za nove uporabe nekaterih že dovoljenih dodatkov v krmi (Besedilo velja za EGP).

2.4.2005   
            
            
               SL
            
            
               Uradni list Evropske unije
            
            
               L 84/3
            
         UREDBA KOMISIJE (ES) št. 521/2005
   z dne 1. aprila 2005
   o izdaji trajnega dovoljenja za dodatek in začasnega dovoljenja za nove uporabe nekaterih že dovoljenih dodatkov v krmi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 70/524/EGS z dne 23. novembra 1970 o dodatkih v krmi (1), in zlasti členov 3, 9d(1) in 9e(1) Direktive,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (2) in zlasti člena 25 Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali.
            
         
               (2)
            
            
               Člen 25 Uredbe (ES) št. 1831/2003 določa prehodne ukrepe v zvezi z zahtevki za izdajo dovoljenj za krmne dodatke, predloženimi v skladu z Direktivo 70/524/EGS pred datumom uporabe Uredbe (ES) št. 1831/2003.
            
         
               (3)
            
            
               Zahtevki za izdajo dovoljenj za dodatke, ki so našteti v Prilogah k tej uredbi, so bili predloženi pred datumom uporabe Uredbe (ES) št. 1831/2003.
            
         
               (4)
            
            
               Začetne pripombe na navedene zahtevke so bile poslane Komisiji pred datumom uporabe Uredbe (ES) št. 1831/2003, kot določa člen 4(4) Direktive 70/524/EGS. Navedene zahtevke se torej še naprej obravnava v skladu s členom 4 Direktive 70/524/EGS.
            
         
               (5)
            
            
               Uporaba encimskega pripravka endo-1,3(4)-beta-glukanaze, ki jo proizvaja Trichoderma longibrachiatum (ATCC 2106), endo-1,4-beta-ksilanaze, ki jo proizvaja Trichoderma longibrachiatum (ATCC 2105) in subtilizina, ki ga proizvaja Bacillus subtilis (ATCC 2107), je bila z Uredbo Komisije (ES) št. 1636/1999 (3) prvič začasno dovoljena za piščance za pitanje. V podporo zahtevku za dovoljenje navedenega encimskega pripravka brez časovne omejitve so bili predloženi novi podatki. Ocena kaže, da so pogoji, ki jih za tako dovoljenje določa člen 3a Direktive 70/524/EGS, izpolnjeni. Zato je treba uporabo navedenega encimskega pripravka, kakor je določena v Prilogi I, dovoliti brez časovne omejitve.
            
         
               (6)
            
            
               Uporaba encimskega pripravka 6-fitaze, ki jo proizvaja Aspergillus oryzae (DSM 14223), je bila brez časovne omejitve prvič dovoljena za piščance za pitanje, nesnice, purane za pitanje, pujske, prašiče za pitanje in svinje z Uredbo Komisije (ES) št. 255/2005 (4). V podporo zahtevku za razširitev dovoljenja za uporabo navedenega encimskega pripravka na salmonide so bili predloženi novi podatki. Evropska agencija za varno hrano (EFSA) je podala mnenje o uporabi navedenega pripravka, v katerem ugotavlja, da pripravki ne predstavljajo tveganja za salmonide pod pogoji, določenimi v Prilogi II k tej uredbi. Ocena kaže, da so pogoji, ki jih za tako dovoljenje določa člen 9e(1) Direktive 70/524/EGS, izpolnjeni. Zato je treba uporabo navedenega encimskega pripravka, kakor je določena v Prilogi II, začasno dovoliti za obdobje štirih let.
            
         
               (7)
            
            
               Uporaba pripravka mikroorganizma Enterococcus faecium (DSM 7134) je bila prvič začasno dovoljena za pujske in prašiče za pitanje z Uredbo Komisije (ES) št. 666/2003 (5). V podporo zahtevku za razširitev dovoljenja za uporabo navedenega pripravka mikroorganizma na piščance za pitanje so bili predloženi novi podatki. Evropska agencija za varno hrano (EFSA) je dne 28. oktobra podala pozitivno mnenje o varnosti navedenega dodatka pri uporabi v živalski kategoriji piščanci za pitanje pod pogoji, določenimi v Prilogi III k tej uredbi. Ocena kaže, da so pogoji, ki jih za tako dovoljenje določa člen 9e(1) Direktive 70/524/EGS, izpolnjeni. Zato je treba uporabo navedenega pripravka mikroorganizma, kakor je določena v Prilogi III, začasno dovoliti za obdobje štirih let.
            
         
               (8)
            
            
               Ocena teh zahtevkov kaže, da je treba zahtevati nekatere postopke za zaščito delavcev pred izpostavljenostjo dodatkom iz Prilog. Tako zaščito je treba zagotoviti z uporabo Direktive Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu (6).
            
         
               (9)
            
            
               Ukrepi, predvideni s to Uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek, ki spada v skupino „Encimi“, kot je opredeljeno v Prilogi I, se dovoli za uporabo brez časovne omejitve kot dodatek v prehrani živali pod pogoji iz navedene Priloge.
   Člen 2
   Pripravek, ki spada v skupino „Encimi“, kot je opredeljeno v Prilogi II, se začasno dovoli za obdobje štirih let kot dodatek v prehrani živali pod pogoji iz navedene Priloge.
   Člen 3
   Pripravek, ki spada v skupino „Mikroorganizmi“, kot je opredeljeno v Prilogi III, se začasno dovoli za obdobje štirih let kot dodatek v prehrani živali pod pogoji iz navedene Priloge.
   Člen 4
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. aprila 2005
      
         
            Za Komisijo
         
         Markos KYPRIANOU
         
            Član Komisije
         
      
   
   
      (1)  UL L 270, 14.12.1970, str. 1. Direktiva, kakor je bila nazadnje spremenjena z Uredbo Komisije (ES) št. 1800/2004 (UL L 317, 16.10.2004, str. 37).
   
      (2)  UL L 268, 18.10.2003, str. 29. Uredba, kakor je bila spremenjena z Uredbo (ES) št. 378/2005 (UL L 59, 5.3.2005, str. 8).
   
      (3)  UL L 194, 27.7.1999, str. 17.
   
      (4)  UL L 45, 16.2.2005, str. 3.
   
      (5)  UL L 96, 12.4.2003, str. 11.
   
      (6)  UL L 183, 29.6.1989, str. 1. Direktiva, kakor je bila spremenjena z Uredbo Evropskega parlamenta in Sveta (ES) št. 1882/2003 (UL L 284, 31.10.2003, str. 1).
   
      PRILOGA I
      
         
                     Št. ES
                  
                  
                     Dodatek
                  
                  
                     Kemijska formula, opis
                  
                  
                     Vrsta ali kategorija živali
                  
                  
                     Zgornja meja starosti živali
                  
                  
                     Najmanjša vsebnost
                  
                  
                     Največja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     Enota aktivnosti/kg popolne krmne mešanice
                  
               
                     Encimi
                  
               
                     „E 1623
                  
                  
                     
                                  
                              
                              
                                 Endo-1,3(4)-beta-glukanaza
                                 EC 3.2.1.6
                              
                           
                                  
                              
                              
                                 Endo-1,4-beta-ksilanaza
                                 EC 3.2.1.8
                              
                           
                                  
                              
                              
                                 Subtilizin
                                 EC 3.4.21.62
                              
                           
                  
                     Pripravek iz endo-1,3(4)-beta-glukanaze, ki jo proizvaja Trichoderma longibrachiatum (ATCC 2106),
                     endo-1,4-beta-ksilanaze, ki jo proizvaja Trichoderma longibrachiatum (ATCC 2105) in
                     subtilizin, ki ga proizvaja Bacillus subtilis (ATCC 2107) z najmanjšimi aktivnostmi:
                     
                                  
                              
                              
                                 Endo-1,3(4)-beta-glukanaza:
                                 100 U (1)/g
                              
                           
                                  
                              
                              
                                 Endo-1,4-beta-ksilanaza:
                                 2 500 U (2)/g
                              
                           
                                  
                              
                              
                                 Subtilizin: 800 U (3)/g
                              
                           
                  
                     Piščanci za pitanje
                  
                  
                     —
                  
                  
                     Endo-1,3(4)-beta-glukanaza:
                     25 U
                  
                  
                     —
                  
                  
                     
                                 1.
                              
                              
                                 V navodilih za uporabo dodatka in premiksa navedite temperaturo skladiščenja, rok trajanja in obstojnost pri peletiranju.
                              
                           
                                 2.
                              
                              
                                 Priporočeni odmerek na kg popolne krmne mešanice:
                                 
                                              
                                          
                                          
                                             endo-1,3(4)-beta-glukanaza: 25–100 U
                                          
                                       
                                              
                                          
                                          
                                             endo-1,4-beta-ksilanaza: 625–2 500 U
                                          
                                       
                                              
                                          
                                          
                                             subtilizin: 200–800 U.
                                          
                                       
                           
                                 3.
                              
                              
                                 Za uporabo v krmnih mešanicah, ki vsebujejo npr. več kot 30 % pšenice in 10 % ječmena.
                              
                           
                  
                     Brez časovne omejitve
                  
               
                     Endo-1,4-beta-ksilanaza:
                     625 U
                  
                  
                     —
                  
               
                     Subtilizin:
                     200 U
                  
                  
                     —“
                  
               
      
         (1)  1 U je količina encima, ki sprosti 1 mikromol reducirajočih sladkorjev (ekvivalentov glukoze) iz beta-glukanov iz ječmena na minuto pri pH 5,0 in 30 °C.
      
         (2)  1 U je količina encima, ki sprosti 1 mikromol reducirajočih sladkorjev (ekvivalenti ksiloze) iz ksilana ovsenih plev na minuto pri pH 5,3 in 50 °C.
      
         (3)  1 U je količina encima, ki sprosti 1 mikromol fenolne spojine (ekvivalenti tirozina) iz substrata iz kazeina na minuto pri pH 7,5 in 40 °C.
   
   
      PRILOGA II
      
         
                     Št. (ali št. ES)
                  
                  
                     Dodatek
                  
                  
                     Kemijska formula, opis
                  
                  
                     Vrsta ali kategorija živali
                  
                  
                     Zgornja meja starosti živali
                  
                  
                     Najmanjša vsebnost
                  
                  
                     Največja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     Enota aktivnosti/kg popolne krmne mešanice
                  
               
                     Encimi
                  
               
                     „50
                  
                  
                     6-fitaza EC 3.1.3.26
                  
                  
                     Pripravek 6-fitaze, ki jo proizvaja Aspergillus oryzae (DSM 14223), z najmanjšo aktivnostjo:
                     Tekočina: 20 000 FYT (1)/g
                  
                  
                     Salmonidi
                  
                  
                     —
                  
                  
                     500 FYT
                  
                  
                     —
                  
                  
                     
                                 1.
                              
                              
                                 V navodilih za uporabo dodatka navedite temperaturo skladiščenja in rok trajanja.
                              
                           
                                 2.
                              
                              
                                 Priporočen odmerek na kg popolne krmne mešanice: 500-2 000 FYT.
                              
                           
                                 3.
                              
                              
                                 Za uporabo v krmnih mešanicah z visoko vsebnostjo fitinsko vezanega fosforja.
                              
                           
                  
                     5.4.2009“
                  
               
      
         (1)  1 FYT je količina encima, ki sprosti 1 mikromol anorganskega fosfata iz natrijevega fitata na minuto pri pH 5,5 in 37 °C.
   
   
      PRILOGA III
      
         
                     Št. (ali št. ES)
                  
                  
                     Dodatek
                  
                  
                     Kemijska formula, opis
                  
                  
                     Vrsta ali kategorija živali
                  
                  
                     Zgornja meja starosti živali
                  
                  
                     Najmanjša vsebnost
                  
                  
                     Največja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     CFU/kg popolne krmne mešanice
                  
               
                     Mikroorganizmi
                  
               
                     „22
                  
                  
                     
                        Enterococcus faecium
                     
                     DSM 7134
                  
                  
                     Pripravek iz Enterococcus faecium z najmanjšo vsebnostjo:
                     
                                  
                              
                              
                                 Prašek:
                                 1 × 1010 CFU/g dodatka
                              
                           
                                  
                              
                              
                                 Zrnca (oblika mikrokapsul)
                                 1 × 1010 CFU/g dodatka
                              
                           
                  
                     Piščanci za pitanje
                  
                  
                     —
                  
                  
                     0,2 × 109
                     
                  
                  
                     2 × 109
                     
                  
                  
                     V navodilih za uporabo dodatka in premiksa navedite temperaturo skladiščenja, rok trajanja in obstojnost pri peletiranju.
                  
                  
                     5.4.2009“